אלו דיארה

אלו דיארה (בצרפתית: Alou Diarra) הוא כדורגלן עבר צרפתי ממוצא מאלי ששיחק בעמדת הקשר האחורי, וכיום עוזר מאמן נוער בקבוצת לאנס.

בעברו היה שחקן בנבחרת צרפת, בה ערך 44 הופעות.

קריירת מועדונים
דיארה התחיל את הקריירה שלו בלוהאנס-קוז'ו שם שיחק רק 3 משחקים. בשנת 2000 עבר לגרמניה שם שיחק בבאיירן מינכן. לאחר שנה הושאל לפרייבורג. בקיץ 2002 עבר לליברפול האנגלית לשנתיים, במהלכם הושאל לעונת 2002/2003 לה האבר ולעונה לאחר מכן לבסטיה. לקראת 2004/2005 עבר ללאנס. בלאנס שיחק שנתיים בהם שותף כמעט בכל משחקי הקבוצה בהם הרשים מאוד מה שעניין את רומא, אך בסופו של דבר עבר לאולימפיק ליון כמחליפו של מחמדו דיארה. בליון במהרה מאוד דיארה לא הצליח להשתלב ונהיה ממורמר, אך בכל זאת זכה בעונת 2006/2007 עם הקבוצה באליפות צרפת. בכך זכה דיארה בתוארו הראשון בקריירת המועדונים שלו, ושני בסך הכל בקריירה.

בקיץ 2007 עבר לבורדו תמורת 7.75 מיליון אירו. את שערו הראשון במדי בורדו כבש נגד מץ ב-29 באוגוסט 2007. בבורדו זכה דיארה באליפות צרפת ובגביע הליגה הצרפתי בעונת 2008/2009. ב-4 ביולי 2011 חתם דיארה על חוזה לשלוש שנים אצל סגנית אלופת צרפת, מרסיי. בקיץ 2012 חתם דיארה לשלוש שנים בווסטהאם יונייטד העולה החדשה לפרמיירליג, תמורת 2 מיליון ליש"ט. ב-31 בינואר 2013 הושאל לסטאד רן.

לאחר חצי עונה בסטאד רן, חזר לווסטהאם בה שותף בשמונה משחקים. בסוף העונה עזב את הקבוצה. ב-23 בפברואר 2015 חתם בצ'רלטון אתלטיק מהצ'מפיונשיפ עד סוף העונה.

קריירה בינלאומית
דיארה זומן לראשונה לסגל נבחרת צרפת ב-2004. בגמר מונדיאל 2006 נגד איטליה עלה כמחליף במקומו של פטריק ויירה. דיארה נכלל בסגל הנבחרת לקראת מונדיאל 2010 ובסגל ליורו 2012 שנערך בפולין ואוקראינה.

תארים
באיירן מינכן
 הגביע הביניבשתי: 2001

ליון
 הליגה הצרפתית הראשונה: 2007

בורדו
 הליגה הצרפתית הראשונה: 2009
 גביע הליגה הצרפתית: 2009
 הסופר קאפ הצרפתי: 2008, 2009

נבחרת צרפת
 מונדיאלים: מקום שני במונדיאל 2006

קישורים חיצוניים

 דף השחקן באתר Sitercl

הערות שוליים

כדורגלני נבחרת צרפת
קשרי כדורגל צרפתים
כדורגלני באיירן מינכן
כדורגלני ליברפול
כדורגלני לה האבר
כדורגלני בסטיה
כדורגלני לאנס
כדורגלני אולימפיק ליון
כדורגלני בורדו
כדורגלני אולימפיק מרסיי
כדורגלני וסטהאם יונייטד
כדורגלני סטאד רן
כדורגלני צ'רלטון את'לטיק
כדורגלני נאנסי
כדורגלנים צרפתים
כדורגלני מונדיאל 2006
כדורגלני מונדיאל 2010
כדורגלני יורו 2012
צרפתים ממוצא מאלי
צרפתים שנולדו ב-1981